KINNITATUD

Laekvere

Raamatukogu direktori

05.11. 2024 käskkirjaga nr. 7

**Laekvere Raamatukogu komplekteerimispõhimõtted**

**1. Üldsätted**
1.1 Laekvere Raamatukogu (edaspidi Raamatukogu) komplekteerimise põhimõtete koostamisel lähtutakse Kultuuriministri poolt 12.07.2004 kinnitatud määrusest nr 9 „Rahvaraamatukogu töökorralduse juhend“, Kultuuriministri 9.01.2015 kinnitatud määrusest nr 1 „Rahvaraamatukogudele riigieelarvest finantseeritavate kulude jaotamise kord“, Vinni Vallavolikogu poolt 02.06.2020 kinnitatud määrusest nr 11 „Laekvere Raamatukogu põhimäärus“ ja muudest selle valdkonna alusdokumentidest, mis sätestavad Raamatukogu põhiülesandena koguda, säilitada ja teha lugejale kättesaadavaks temale vajalikud trükised ja teised teavikud ning avalikud andmebaasid.

1.2. Komplekteerimise põhimõtted kirjeldavad raamatukogu komplekteerimistöö aluseid.

**2. Teavikute valimise põhimõtted**
2.1. Kirjanduse komplekteerimine toimub valikuliselt ning prioriteediks on Eesti autorite
ilukirjandus ning tõlkekirjandusest väärtkirjandus, samuti laste- ja noortekirjandus.
2.2. Teatmekirjandusest on eelistatud Eestit puudutav kirjandus ning laiemale lugejaskonnale
huvipakkuvad teavikud.
2.3. Komplekteerimisotsuste tegemisel arvestatakse piirkondlikku eripära (õppeasutused, ettevõtted jne).
2.4. Perioodika komplekteerimisel arvestatakse Eesti kultuuri seisukohalt oluliste väljaannetega.
2.5. Võõrkeelset kirjandust komplekteeritakse vastavalt vajadustele ning võimalustele.
2.6 Riigieelarvelise toetuse eest komplekteeritakse valikuliselt kultuuriajakirju ja
kirjandusauhindadega tunnustatud raamatuid.

**3.Komplekteeritavate teavikute laad ja eksemplaarsus**3.1 Ilu- ja lastekirjandust soetatakse valikuliselt 1 eksemplar, eelistades Eesti kirjandust, tõlkekirjandusest väärtkirjandust.
3.2 Õpilastele mõeldud kohustuslikku kirjandust komplekteeritakse valikuliselt, vastavalt vajadusele 1-3 eksemplari.
3.3 Perioodikat soetatakse valikuliselt 1 eksemplar, eelistades maakonna lehte, üleriigilisi päeva- ja nädalalehti ning Eesti ajakirju.
3.4 Entsüklopeediaid, sõnaraamatuid jt teatmeteoseid ning aimekirjandust komplekteeritakse 1 eksemplar raamatukogu lugejate vajadusi arvestades.

**4.Teavikute komplekteerimise protseduur**
4.1. Raamatukogu hangib teavikuid vastavalt komplekteerimiseks eraldatud rahalistele vahenditele.
4.2. Raamatukogu komplekteerib Lääne-Virumaa Keskraamatukogu vahendusel vastavate
tellimisnimestike ja erinevate raamatukaupmeeste pakkumiste alusel.
4.3. Raamatukogu kogu korrastatakse vähemalt kaks korda aastas ja vajadusel kantakse maha
mittevajalikud, aegunud ja lagunenud teavikud.
4.4. Inventuur toimub vähemalt iga kümne aasta järel.